text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
لمّا تبدأ، يا عزيزي، الماسونية تظهر في الوطن العربي، مع ظهور موجة التأثر بالثقافة الغربية، هنا، يا عزيزي، يبدأ الماسونيين العرب يعملوا نفس الحاجة، ينسبوا للماسونية حاجات من التاريخ العربي، فنشوف مثلًا، "جُرجي زيدان" في كتابه "تاريخ الماسونية" بيدّعي إن الماسونيين هما اللي بنوا العاصمة الأموية "دمشق"، والعاصمة العباسية ... | Statement | Masri | 235 |
خلّيني أقولّك إن الادعاءات دي، سواء من الغرب أو من عندنا، هتخلّي فيه عداء حتمي عالمي ضد الماسونية، وأول مؤسسة هتقود العداء دا بشكل مُنظّم هي الكنيسة الكاثوليكية، اللي بصت للماسونيين على إنها جمعية ليها طقوس، ولكنها طقوس ما بتتعملش لـ"المسيح" أو للرب، دي بتتعمل لما يسمّوه "مهندس الكون الأعظم"، | Statement | Khaleeji | 218 |
ومن لحظة أول بيان أصدرته الكنيسة سنة 1734، تحذر فيه من خطر الماسونية، ولحد النهاردة، هتلاقي 11 بابا لـ"الفاتيكان" على الأقل طلّعوا تحذيرات ضد الماسونية، آخرهم تحذير البابا "يوحنا الثاني" اللي حصل سنة 1983، اللي كان بيقول إن الانضمام للماسونية خطيئة كبيرة لأي مسيحي. بصراحة، يا عزيزي، زي ما الماسونية | Statement | Khaleeji | 211 |
بالغت في ادعاءاتها عن نفسها، فهتظهر برضه مبالغات في عداء الماسونية، مثلًا، الأمير " محمد سعيد الجزائري" بيقول في كتابه عن الماسونية إن الماسونية هي امتداد لجمعية سرّية عمرها فوق الـ2000 سنة، اسمها "القوة الخفية"، جمعية كان لها دور في صلب "المسيح". عداء الماسونية كمان هيتضاعف لمّا تحصل صراعات سياسية | Statement | Masri | 202 |
كبيرة يكون واحد من أطرافها ماسوني، زي الصدام اللي حصل بين السلطان العثماني "عبد الحميد التاني" من ناحية، وجمعية "الاتحاد والترقّي" و"أتاتورك" من ناحية تانية، الصدام دا حصل سنة 1908، وأدّى في النهاية لعزل السلطان "عبد الحميد الثاني"، آخر السلاطين العثمانيين الأقوياء. لمّا نيجي، يا عزيزي، نبص على الطرف التاني | Statement | Iraqi | 211 |
اللي انتصر في المعركة ضد "عبد الحميد"، بنلاقي، يا عزيزي، إن كتير من أعضاء جمعية "الاتحاد والترقّي" وكمان "أتاتورك" نفسه أعضاء في محافل ماسونية. تاريخ الماسونية هيضم الكثير من الروايات الكاذبة، إلا إن بالرغم من دا، فكتير من الشخصيات المهمة تاريخيًا عندنا في الشرق، كانوا ماسونيين. عارف، يا عزيزي، المفكر | Statement | Levantine | 204 |
والمناضل "جمال الدين الأفغاني"؟ الراجل دا، يا عزيزي، دا مش بس كان ماسوني، الراجل دا تم اختياره كرئيس لمحفل "كوكب الشرق" الماسوني التابع للمحفل الأسكتلندي، قبل ما ينشق عنه بعد كدا طبعًا. ويعمل إيه؟ يأسس محفل ماسوني وطني مصري. كمان، يا عزيزي، بنلاقي ناس مهمين جدًا في الحياة الفكرية والسياسية | Question | Masri | 216 |
في "مصر" بعد كدا، زي "عبد الله النديم" والإمام "محمد عبده" و"سعد زغلول" كل دُول هيكونوا أعضاء في المحفل الماسوني اللي أسسه "جمال الدين الأفغاني" في "مصر". الناس دي أفكارها من بعد كدا هتساهم بشكل كبير في تأسيس الحركة القومية المصرية. كل دا، يا عزيزي، لمّا نيجي في الشرق نتكلم | Statement | Iraqi | 190 |
عن الماسونية، بيتنسي، خصوصًا، في وجود شك كبير بيتوجه للماسونية أنها لها علاقة بالصهيونية. يعني مثلًا، اللورد "إدموند روتشيلد" عميد عائلة "روتشيلد" اللي هي واحدة من أغنى عائلات العالم، كان ماسوني مُخلِص، ولكنه أيضًا صهيوني مُخلِص، وواحد من أكبر المتبرعين والداعمين للمشروع الصهيوني العالمي، مش هو بس، لو بصينا أكتر | Statement | Khaleeji | 233 |
للمحيطين بمؤسس الصهيونية "تيودور هرتزل"، هنلاقي بينهم ماسونيين كتير مشهورين، زي مثلًا، الصحفي "فيليب نيولينسكي"، صديق "هرتزل" وواحد من أهم الناس اللي ساعدوه في رحلته. لمّا نيجي نبص لأدبيات الماسونيين وأفكارهم ومعتقداتهم عن نفسهم، بنلاقي إن من ضمن أساطيرهم الادعاء إن هما اللي بنوا الهيكل السليماني في "القدس"، ودا اللي | Statement | Levantine | 237 |
بيخلّي البعض يعتقد إن فيه صلة بين الماسونية والصهيونية، الماسونية اللي بتحتفل ببناء هيكل "سليمان"، والصهيونية اللي عايزة تعيد بناء الهيكل. عشان كدا، مع بداية القرن الـ20، بنشوف جهود واضحة من العلماء المسلمين لمواجهة الماسونية، زي الشيخ "رشيد رضا"، وبنشوف فتاوى طالعة من "الأزهر" برضه بتهاجم الماسونية، كل دا، يا | Statement | Masri | 222 |
عزيزي، في محاولة لمواجهة الصهيونية، الفتاوى كانت بتقول إن كلام الماسونية عن الإخاء والإنسانية كلُّه كدب، وإن الهدف الحقيقي هو دعم الصهيونية العالمية، وإن فيه علاقات مشبوهة بين الصهيونية والماسونية. حالة العداء دي، يا عزيزي، مش بس بيكون منبعها عقائدي، أحيانًا، العداوة بتاخد شكل سياسي واضح، عداوة بتحصل من المواطن | Statement | Masri | 221 |
العادي تجاه الماسونية، المواطن اللي مش عايز قلق هنا، مواطن عايز الحياة تمشي بسلاسة وهدوء. في "أمريكا" سنة 1826، هتحصل حادثة شهيرة هتخلق حالة ذعر وعداء ضد الماسونية، لمّا أعلن واحد اسمه "ويليام مورجان" انشقاقه عن الماسونية، وإنه هيألّف كتاب يكشف أسرارها، الفكرة، يا عزيزي، إن الراجل دا بيختفي من | Statement | Masri | 214 |
على وجه الأرض، وغالبًا، غرّقوا جثمانه في نهر "نياجرا" على الحدود الكندية. الحادثة المخيفة دي جمّعت الناس وظهرت حشود واسعة من مناهضي الماسونية، حركة في "أمريكا الشمالية" انضملها مواطنين كتير، شافوا في حاجة زي الماسونية حركة غامضة وشريرة، الحركة بتتطور لتأسيس حزب سياسي مضاد للماسونية، دا، يا عزيزي، بيكون تالت | Statement | Masri | 219 |
حزب في تاريخ "أمريكا"، وبيكون بالقوة لدرجة دفع مرشحين رئاسيين في 2 من الانتخابات الأمريكية. حالة الشك في الماسونية كحركة منغلقة على أسرارها، ما بتقُفش عند حدود المكان والزمان، يعني، "الاتحاد السوفييتي" من بداياته هيمنع وهيحظر الجماعات الماسونية، النازيين في "ألمانيا" والـFascists في "إيطاليا" و"إسبانيا" هيحظروا الماسون... | Statement | Khaleeji | 236 |
ورا التانية هتمنعها، وهيتم اتهام الماسونية في كل مكان تقريبًا إنها جزء من مؤامرة ما. ولحد النهاردة، رغم تراجع حضور الماسونية في المشهد، فمع كل حدث كبير وضخم، بنلاقي ناس بتتهم القوى الماسونية الخفية أنها وراء هذا الحدث، صحيح، يا عزيزي، الموضوع بيبان كأنه نظرية مؤامرة، ممكن نهزر عليها ونتريق | Statement | Khaleeji | 204 |
وكدا، بس أحيانًا، أحيانًا بسيطة يعني، الشك في الماسونية بيكون له وجاهة، وهيفضل جوهره سؤال بسيط، يا جماعة، لو انتم هدفكم في الآخر التضامن الإنساني، ومساعدة الناس وحرية التفكير والضمير، أخوية بريئة، ليه انتم محتاجين هذا الكم الضخم من السرّية؟ وليه النظام الطبقي التراتبي الغريب دا؟ وليه ضروري إن كل | Question | Khaleeji | 217 |
طبقة جوا بتخفي أسرارها عن الطبقة اللي قبلها؟ وليه العضوية أصلًا تبقى سرّية؟ وازاي يبقى عندنا منظمة فيها الملوك أعضاء والثوار أعضاء؟ انتم في حالة غموض! أنا مثلًا واثق إن "نادي الشمس" أو "نادي السِكّة" النادي الاجتماعي بتاعهم ناس طيبة، الـ"روتاري" نُص نُص، بس بنشوفهم وبيظهرولنا. هنا، يا عزيزي، الماسونيين | Question | Masri | 231 |
بيردوا وبيقولوا إن "دي أسرار ما تهمكومش. دي إشارات ورموز بيننا للتعارف بين أعضاء المنظمة، وهدفها نبيل، تمنع بس أي حد يدّعي إنه ماسوني، ويندسّ بيننا. احنا مش عايزين حد يندسّ بيننا يا جماعة!" الجماعة هيقولوا إن السرّية دي بتزوّد تآلف القلوب، وبتوثّق إحساسهم بالمسئولية، اللي هما شايلينها لتحقيق أهدافهم | Statement | Masri | 228 |
في نشر الخير والسلام. كمان، يا عزيزي، واحدة من الحاجات اللي بتخلّي الناس تشكك في الماسونية هي رموزها الغريبة، الماسونية مليانة رموز، لدرجة إن بعضها بيتحول لألغاز، يعني مثلًا، عندك واحد من رموزها، "العين"، واللي بيقول الماسونيين إنها عين الإله، اللي شايفة كل حاجة. أعداء الماسونية بيقولوا إن دا رمز | Statement | Masri | 211 |
شيطاني، مقصود بيها عين الشيطان، اللي عايزة تحط كل حاجة تحت سيطرتها، والدليل إننا بنلاقي العين دي مرسومة على الدولار، ودا بيدُل على نفوذ الماسونية، لدرجة إنها فرضت نفسها على عملة "أمريكا". للأمانة، يا عزيزي، وللدقة العلمية، لو فكرنا بالعقل شوية، ونزعنا عنصر البهارات، اللي هي بالمناسبة معناها "هند". في | Statement | Masri | 219 |
"الهند"، "الهند" اسمها "بهارات". "معلومة يا ما لهاش أي 30 لازمة، في عز حلقة هتودّيك في داهية!" Sorry! نرجع للكلام عن الماسونية بالعقل! هنلاقي استخدام رمز عين العناية الإلهية كان بادئ أصلًا من قبل الماسونية. مع مرور الوقت، بتتراجع الماسونية والكلام عنها، والحجم اللي كانت شاغلاه في المجتمع وفي تفكير | Statement | Khaleeji | 200 |
الناس، وبتخسر أغلب أعضائها، وبتبقى حاجة من الماضي، ما عُدناش بنسمع عن أسماء رنانة ليها علاقة بالماسونية زي زمان. دلوقتي، يا عزيزي، بقوا بيروحوا "دافوس"! ورغم إن ما زال هناك محافل ماسونية، أغلبها في "الولايات المتحدة"، اللي محافلها بتضم، على حسب أرقامهم، 4 مليون ماسوني، لحد النهاردة، تراجع الماسونية شيء | Statement | Khaleeji | 224 |
واضح، مش بالضرورة لأنها اتكشفت، و"توفيق عكاشة" فضح كل مؤامراتهم! أو ثبت عليها شيء ما، وإنما اختفت ببساطة، لأن الزمن بقى غير الزمن. "جيسيكا هارلاند جاكوبز" أستاذة التاريخ في جامعة "فلوريدا" واللي دراساتها كانت عن الماسونية، بتقول، مع تطور أساليب الاتصالات، وتغير شكل علاقات الناس ببعضها، ما بقاش خلاص فيه | Statement | Masri | 219 |
حاجة مُلِحّة إننا نكون في جمعيات، أو أخويات أو منظمات أهميتها التضامن. وActually، مش بس الماسونيين اللي أعداد أعضائها بيقل، لكن المنضمين حتى للجمعيات الكنسية والنقابات العُمّالية، كل دُول أعدادهم بتنخفض، بسبب العالم الجديد اللي احنا عايشين فيه النهاردة. أما "جون ديكي" في كتابه، "كيف صنع الماسونيين العالم الحديث" بيقول | Statement | Masri | 219 |
إن فكرة المنظمات السرّية وإنك شخص ليك مهام سرّية، تعرف حاجات ما حدش يعرفها، كانت حاجة بتشد الانتباه وتجذب الأنظار في الماضي، البنات خلاص، ما بقيتش تحب الواد الغامض، محتاجة الواد اللي فاتح الـ"إنستجرام" وبينزل صور كل يوم وليلة! نحن النهاردة في زمن "جوجل"، كل حاجة عايز تعرفها عن الماسونية، | Statement | Masri | 202 |
تقدر تعرفها في دقيقتين Search. فالسر، للأسف، لم يعد له هذا البريق! حتى عشان السر دا يبقى له بريق، لازم الناس تعرف إنه سر، فمشكلة، يا عزيزي! كمان، يا عزيزي، سمعة الماسونيين مع الوقت بقت تجيب تريقة، تخيل، تقوم على القهوة كدا تقولّهم، "يا جماعة، أنا ماسوني." هيقولوا عليك أهبل! | Statement | Khaleeji | 200 |
على حسب رأي الكاتب، دا اللي خلّى الماسونية تتراجع. لو فكرت في الماسونية كجمعية سرّية، هدفها إدارة العالم في جو من الغموض والخفاء، فغالبًا، هي أفشل منظمة في تحقيق أهدافها، لأنها ببساطة شديدة، بقت أشهر منظمة سرّية في العالم، المحافل الماسونية بقت لبانة على كل لسان! Guess What، انت بقى | Statement | Iraqi | 185 |
عندك سر مشهور! وبالرغم من كل الآراء دي اللي بتعتبر الماسونية شيء من الماضي، خلاص، راحت عليها، ورغم هزارنا إنها منظمة سرّية مشهورة، إلا إن لسة ليها حضور قوي جوا الأذهان. أتباع الماسونية مشيوا وراها في أوقات صراعات سياسية ونهضة علمية وثورة صناعية، وفي كل وقت من دُول، الماسونية لبّت | Statement | Masri | 192 |
احتياج مختلف وساعدت أصحابها، وممكن تكون اتكشفت ببساطة، لأن احنا عايشين في عصر فيه اتصالات متطورة، صعب يستمر فيه كيان بالحجم دا في حالة من الخفاء. وممكن يكون سبب استمرارها لحد دلوقتي، ووجودها في عصر الاتصالات المتطور دا راجع لأنها بتلبي احتياج جديد ظهر عند الناس. البشرية لأول مرة في | Statement | Iraqi | 200 |
تاريخها يبقوا تقريبًا عارفين حاجات كتيرة أوي أوي أوي، الماسونية هنا، يا عزيزي، بتدّي للناس لغز، في وقت أغلب الحاجات فيه مكشوفة ومعروفة. | Statement | Masri | 100 |
خلّي بالك! الاختيار اللي هتعمله هيحدد إيه اللي هيحصل الـ4 سنين الجايين، هتختار الأزرق؟ ولّا الأحمر؟ يا بلدينا، وشك عامل كدا ليه؟! اعمل أي Notification! يا خواجة، ما أنا سادد خشمي، عشان مش فاهم حاجة! أني مالي بالكلام دا؟! انتخابات "أمريكا" لازم العالم كلُّه يهتم بيها ويشوفها. - وخصوصًا انت. | Question | Masri | 215 |
- أني؟! أني من "الدجهلية"، فلّاح مصري، عربي، إيش دخّلني في الموضوع؟! ازاي بس؟ مش عايز يبقى ليك رأي في الوش اللي هيحكُم العالم؟ كُلّ حبّاية ليها وش، كدا كدا رأيك، مش فارق يعني، بس البيعة إننا ديمُقراطيين وكدا! آه! قُلتلي. طب، الحبّاية الحمرا دي بتعمل إيه بَجَى؟ دي؟ الحبّاية | Question | Masri | 213 |
الجمهورية، يعني يمين مُحافِظ. إيوة، إيوة، أنا بأحب المُحافِظ. راجل محترم، ومدّيني نمرته، وما بيتأخرش على حد في الدايرة. مُحافِظ إيه؟! أنا بأتكلم على حزب مُحافِظ، يعني بيحبّوا القِيَم والأسرة والدولة والقانون والسوق الحُر. والله حلو! دا ممتاز! هات الحبّاية الحمرا دي. بس هيسرقوا بترولك، هيتحكّموا في اقتصادك، وهيعملوا حرو... | Question | Masri | 242 |
في منطقتك. يا ولاد الكلب! أرضي؟! وبترولي؟! لأ، لأ، لأ، لأ! بلاش دي! جولّي الزرجا دي بتعمل إيه. دي الحبّاية الديمُقراطية، يعني ليبرالية، حقوق أقليات، مساواة، وفُرَص متساوية للجميع. هُمّا دُول...! | Question | Masri | 146 |
هات كباية ميّه بَجَى، وأني هأبلع الزرجا. خُد بالك! بس هيسرقوا بترولك وهيتحكّموا في اقتصادك، وهيعملوا حروب في منطقتك. آه! ولاد كلب برضه! يا حاجّ! يا آبا! يا بلدينا! لازم تختار واحدة. هَتِفْرِج في إيه؟ ما انتم عالم مبرشمة! أني هأروح أكلم المُحافِظ! | Question | Khaleeji | 187 |
الله! طب ما لكش وجبة. أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في هذه الحلقة، يا عزيزي، أنا هأشرحلك الانتخابات الأمريكية المعقدة جدًا. خلال انتخابات الرئاسة الأمريكية سنة 2016، بتجمع المرشحة "هيلاري كلينتون" 66 مليون صوت، في الوقت اللي "دونالد ترامب" فيه | Statement | Khaleeji | 223 |
بيجمع 63 مليون صوت. "ثانية واحدة يا ! هي اللي مسكت قبل ، وأنا ما أعرفش؟!" لأ، يا عزيزي، "دونالد ترامب" هو اللي فاز بالرئاسة. - "مش دا تزوير؟!" - لا، يا عزيزي، ما فيش تزوير خالص. "الله! أمّال فَرْق الـ3 مليون صوت دُول بتوع إيه؟!" خلّيني أقولّك، يا عزيزي، | Question | Khaleeji | 190 |
إن دي حاجة مش أول مرة نشوفها في الانتخابات الأمريكية، يعني، حصلت قبل كدا سنة 1876، و1888، وكمان انتخابات سنة 2000، لمّا خسر "آل جور" قُدّام "جورج بوش" الابن، رغم إنه كان جايب أصوات أكبر! السؤال هنا، يا عزيزي، ازاي عدد أكبر من الأمريكان يصوّت لرئيس معيّن، ولكن يقوم التاني | Statement | Masri | 193 |
يكسب؟ دي شخصية البطل دي ولّا إيه؟! خلّيني أقولّك، يا عزيزي، إن في "أمريكا"، أهم ديمُقراطية في العالم، لا يوجد نَص في الدستور الأمريكي بيسمح أصلًا للناخبين إن هما يصوّتوا بشكل مباشر للمرشح. ما هياش انتخابات أمين الفصل، بنشوف مين اللي جاب أصوات أكتر، هو اللي يكسب، الانتخابات الأمريكية بتعتمد | Question | Masri | 218 |
على ما يُسمّى بـ"المجمع الانتخابي"، الـElectoral College دا بيكون معمول من 538 مندوب عن كل الولايات الأمريكية، دُول، يا عزيزي، اللي بيصوّتوا وبيختاروا. يعني مثلًا، في انتخابات 2016، "ترامب" خَد أصوات من 304 مندوب، قُصاد 227 لـ"هيلاري"، عشان كدا كسب. "لا مؤاخذة يا ! أنا مش هأخش عليك بأي انطباعات | Statement | Masri | 204 |
أولية، وتقولّي أهوج ومش عارف إيه وتسخر منّي، أنا بأقولّك، اشرح دلوقتي، اشرحلي، مش فاهم!" في كتابه، يا عزيزي، "مقدمة قصيرة جدًا عن الانتخابات الأمريكية"، تقريبًا هو كان مكسّل! بيقول "ساندي مايسل" إن نظام المجمّع الانتخابي لاختيار الرئيس الأمريكي رغم إن عمر النظام 237 سنة، ولسة مكمّل، إلا إنه لا | Statement | Masri | 215 |
يزال نظام مُعقّد جدًا، لدرجة، يا عزيزي، إن المواطن الأمريكي نفسه يعاني من استيعابه بالكامل. "يا نهار أسود يا ! !?What The Hell الـWhite Citizen مش عارف يفهمه، وأني هأفهمه؟!" إيه يا عزيزي؟ انت الاستشراق لحس دماغك؟! عادي، انت تفهمه، وهو ما يفهمهوش، خلّيك جامد. عشان نفهم هذا النظام، محتاجين | Question | Khaleeji | 202 |
نرجع للحظة أقدم بكتير، لحظة وضع الدستور الأمريكي ذات نفسه. عزيزي المشاهد الجميل، "أمريكا" دلوقتي عبارة عن 13 ولاية، لسة Startup دولة، احنا هنا بنتكلم على سنة 1787، وقتها، عدد سكان "أمريكا" كانوا 4 مليون نَسَمة، وعشان كُلّ دُول يتناقشوا في القضايا المهمة في البلد، زي مثلًا، نجيب رئيس ازاي، | Statement | Masri | 213 |
أو نعيّنه على أساس إيه، كان لازم يتعمل Congress، "مجلس شعب"، ونواب بينوبوا عن الـ4 مليون الأمريكان، "مش هينفع كل حاجة عايزين نفكر فيها ونطلعلها بقوانين، نقوم مجمّعين الـ4 مليون، فهنجيب نوّاب عنهم." وهنا، هيظهر سؤال، كل ولاية هيمثّلها كام نائب في الـ"كونجرس"؟ في الاجتماع الدستوري في "فيلاديلفيا"، اللي اتعمل | Question | Masri | 228 |
في نفس السنة 1787، ناس اقترحت إن كل الولايات يبقى ليها نفس عدد النوّاب، عدالة اجتماعية، نظام الـQuota والعدل في التوزيع وكدا. الاقتراح دا، برغم إن هو يبان Fair، إلا إنه زعّل الولايات اللي حجمها أكبر، الولايات اللي فيها عدد سكان أكبر، وأصروا إن لازم يمثّلهم عدد أكبر من النوّاب. | Statement | Masri | 188 |
هنا، مندوبين الولايات الصغيرة يسكتوا؟ يقولوا، "آه، صح، انتم أكبر، ويلّا، تمام يا شباب"؟ لأ طبعًا، كانوا شايفين إن قرار زي دا هيخلّيهم تحت رحمة الولايات الكبيرة. ومن هنا، يا عزيزي، حصل خلاف، والخلاف اشتعل، لدرجة هددت الموافقة على الدستور نفسه، عشان كدا، كان لازم تسوية أو حل وَسَط لإنقاذ | Question | Khaleeji | 212 |
الموقف، الدستور بيروح من الأمريكان يا إخواننا! الحل الوسط هنا إن الـ"كونجرس" الأمريكي يبقى غرفتين، مجلس للنوّاب، ومجلس للشيوخ، مجلس النوّاب هيبقى عدد الممثلين فيه عن كل ولاية متوقف على الكثافة السكانية للولاية دي، مجلس النواب بيحقق طلب الولايات الكبيرة بإن "يا جماعة، احنا كثافتنا السكانية كبيرة، فمحتاجين يبقى عندنا | Statement | Masri | 229 |
تمثيل بنفس حجمنا. سامعين يا ولايات يا صغيرة؟" هنا بقى، بييجي مجلس الشيوخ يراضي الولايات الصغيرة، ويبقى نظامه عبارة عن نائبين بيمثّلوا كل ولاية، بغض النظر عن حجم الولاية أو عدد سكانها، التسوية دي هتُعرَف باسم "تسوية كونيتيكت". خلّيني أقولّك، يا عزيزي، اللي احنا اتكلمنا فيه دا، دا الجزء السهل | Question | Masri | 213 |
من الموضوع، السؤال الأصعب بقى دلوقتي: ازاي هننتخب الرئيس؟ الولايات اللي لسة مقطّعة في بعض دي على خناقات النوّاب وعدد الممثلين، كانوا مختلفين في كل حاجة إلا حاجة واحدة بس، إن ما ينفعش الرئيس يبقى سُلطته أعلى من الـ13 ولاية بتوعنا، عشان ما يتحولش إلى ديكتاتور، خصوصًا، إن الأمريكان كانوا | Question | Masri | 207 |
لسة خارجين من حرب استقلال مريرة ضد "بريطانيا"، "فاحنا عايزين بقى أحسن من دُول." وكل ولاية خرجت بصلاحيات مستقلة مستحيل تتنازل عنها، "مش احنا بقى نحارب وناخد استقلالنا، وييجي حد يدوّرنا كلنا!" الآباء المؤسسين لـ"أمريكا" اعتبروا المسألة دي حساسة جدًا، لأن الولايات كانت بتعاني من فوضى واضطرابات ومشاكل اقتصادية، الاتحاد | Statement | Masri | 228 |
بتاع الولايات دا نفسه كان هش، أقل عطسة تموّته! أقل دور برد يسخّن الناس دي على بعض، تجيبله حرب أهلية تكوّمه! "، معلش يا ، أنا حاسس إن انت عقّدت الأمور، وإن الموضوع أسهل، الشعب كلُّه أوله عن آخره 4 مليون، ينزلوا يختاروا بالصناديق، ويبقى حققنا الديمُقراطية السهلة اللي ما | Statement | Iraqi | 198 |
فيهاش تفعيص!" خُد بالك، يا عزيزي، إن احنا لسة في القرن الـ18، لم يكن هناك أي دولة بتعتمد على الانتخاب المباشر. وفرضًا، كان فيه دولة بتعتمد على الانتخاب المباشر، فالـ4 مليون أمريكي، اللي انت شايفهم سهلين كدا، كانوا منتشرين على الساحل الشرقي لـ"المحيط الأطلنطي"، مسافة 1000 ميل، زي ما يكون | Statement | Iraqi | 209 |
الساحل كدا، دا في الوقت اللي كان طبعًا هناك صعوبة في التنقل والاتصالات، متخيل شكل الحملة الانتخابية هتبقى عاملة ازاي؟ مستحيل في القرن الـ18 مرشح يقدر يطوف الانتخابات دي كُلّها! ويعمل دعاية فين وازاي وبكام؟ لم يكن، يا عزيزي، فيه إنترنت ولا راديو ولا تليفزيون، ولا حتى Mic، المرشح عشان | Question | Masri | 197 |
يكلم الناس، صوته هيروح! كمان، يا عزيزي، فيه فكرة تانية، ماذا لو هؤلاء الناخبين اختاروا غلط؟ وصلّهم مرشح بطريقة ما، وضحك عليهم، وعرف ياخد أصواتهم؟ الناس في "أمريكا" فكرت وقالت، "مش احنا يا جماعة عملنا الـ؟ يبقى الـ في هو اللي يختار الرئيس." ولكن، يا عزيزي، لو انت متمرّس في | Question | Iraqi | 208 |
الديمقراطية زيي كدا، هتعرف إن دا بيهدد مبدأ مهم جدًا جدًا في عالم الحُكم الحديث، اسمه "مبدأ الفصل بين السُلطات"، ببساطة، احنا عندنا سُلطة تشريعية، اللي هي بتحُط القوانين، اللي هي الـ"كونجرس"، وسُلطة تنفيذية، الحد بقى اللي بينفّذ، وهو الرئيس، وسُلطة القضاء، اللي بتحكُم بين كل دُول وبعض، عشان أي | Statement | Masri | 224 |
دولة تشتغل صح، لازم كل سُلطة من دُول تبقى مفصولة عن التانية، الـ"كونجرس" لو هو اللي جايب الرئيس، هيبقى كاسر عينه، فيمشّيه على مزاجه، ما ينفعش السُلطة التشريعية هي اللي تختار السُلطة التنفيذية. ظهر، يا عزيزي، أصوات تانية تقولّك، "خلّي الـ على جنب، والمجلس التشريعي بتاع كل ولاية هو اللي | Statement | Khaleeji | 204 |
يختار الرئيس." "طب ما دا يا حل يبدو منطقي." بصراحة، يا عزيزي، دا فيه خطورة، كدا الرئيس اللي هييجي، هيظبّط مجالس الولايات اللي رشّحته، ويدوّر الضرب في اللي ما رشحوهوش! وزي ما قُلتلك، الاتحاد هَش، وأي دور برد هيجيبله حرب أهلية، واحنا مش ناقصين! عشان كدا، الأمريكان قالوا، "احنا زي | Statement | Khaleeji | 206 |
ما حلينا قصة الـ دي بالتسوية، احنا برضه هنا لازم نلجأ لحل وَسَط، حاجة بين التصويت المباشر واختيار الولايات." المفروض إن كل ولاية يبقى ليها نائبين في مجلس الشيوخ، كدا كدا ضامناهم، كل ولاية برضه عندها أعضاء في مجلس النوّاب، على حسب الـSize بتاع الولاية، "فاحنا بقى هنختار مجموعة مندوبين | Statement | Masri | 201 |
عن كل ولاية، بيتحدد عددهم على حسب العدد الإجمالي لأعضاء مجلس الشيوخ والنواب في كُلّ ولاية، ودُول بقى اللي بيصوّتوا بالنيابة عن الشعب الأمريكي." المناديب دُول، جمع "مندوب" يعني، هيشكّلوا ما يُعرَف باسم "المجمّع الانتخابي". فانت، يا عزيزي، ممكن يبقى عندك ولاية مثلًا، خلّينا نقول "كاليفورنيا"، مختارة أغلبها مرشح معيّن، | Statement | Masri | 231 |
المندوب دا ممكن يختار المرشح التاني، والمرشح التاني لو عدد الأصوات بين المندوبين بتميل له، هو اللي يكسب، المجمّع هنا هو اللي بيحدد، بغض النظر عن رغبة سكان كُلّ ولاية مُفرَدة. على حسب كلام أستاذ العلوم السياسية "جورج إدواردز"، فالآباء المؤسسين لمّا وصلوا للاتفاق دا، ما كانوش شايفين إن هما | Statement | Masri | 202 |
وصلوا لشكل مثالي للانتخابات. وبصراحة كدا، وباختصار، وبيني وبينك، يا عزيزي، عشان دا سر أنا عارفه من الآباء المؤسسين، بأقعد معاهم كتير على القهوة، الآباء، يا عزيزي، آباء، فأُرهقوا من المجهود الكبير دا، كانوا تعبوا خلاص من كتر الانقسامات والحروب الأهلية، وكانوا عايزين حل وَسَط، خافوا إن الاتحاد اللي بينهم | Statement | Khaleeji | 217 |
يتفكك، فالولايات اتراضت، لدرجة إن "واشنطن" العاصمة ما كانش ليها حق التصويت، لا في الانتخابات الرئاسية الأمريكية، ولا في الـ"كونجرس" نفسه، ودا عشان توصّل رسالة وتطمّن كل الولايات، إن العاصمة الفيدرالية التابعة للحكومة والرئيس هتكون بلا نفوذ في العملية الديمُقراطية، "بأطمّنكم يا ولايات، العاصمة مش هي اللي هتاخد بقى الفلو... | Statement | Khaleeji | 230 |
والرزق والحاجات كلها، لأ، العاصمة لن يكون لها صوت. اللي الولايات تختاره عشان يحكُم، ييجي ينوّر." الوضع دا، يا عزيزي، هيستمر لحد سنة 1961، لمّا يتسمحلها أخيرًا بـ3 أصوات في المجمّع الانتخابي، ويبقى ليها نصيب في نوّاب الـ"كونجرس"، لكن ما لهومش حق يصوّتوا على أي قانون، والكلام دا مستمر لحد | Statement | Khaleeji | 211 |
النهاردة. بالفعل، يا عزيزي، نظام المجمّع الانتخابي سوف يتم تطبيقه، وفي 4 فبراير 1789، بيتم انتخاب "جورج واشنطن" كأول رئيس لـ"الولايات المتحدة الأمريكية". دا، يا عزيزي، الرئيس الوحيد في تاريخ "أمريكا" اللي ينتخبه المجمّع الانتخابي بالإجماع، خُد بالك، يا عزيزي، دا اللي عرض يسدد ديون "أمريكا" كُلّها، ويحط صورته على | Statement | Iraqi | 230 |
الدولار! دا طبعًا، يا عزيزي، قَلش على Reference إن كان هناك إشاعة، إن "عادل إمام" هيسدد ديون "مصر"، وصورته هتنزل على الجنيه! صحيح هذا النظام حل مشكلة، ولكنه خلق مشاكل جديدة، قد يبدو ليك، يا عزيزي، إن... "إيه دا يا ؟ دا نجحوا، وكلهم بالإجماع، يبقى كُلّهم موافقين، وكُلّهم مع | Question | Iraqi | 202 |
بعض، وكُلّهم إيد واحدة، وخلاص، ما عادش فيه مشاكل، ونجحنا! واضح إن فكرة المجمّع الانتخابي دي كانت فكرة عبقرية يا ." خلّيني أقولّك إن صحيح نظام المجمّع الانتخابي دا حل المشكلة، لكنه صنع مشاكل جديدة. زي ما قلتلك مثلًا، يا عزيزي، عدد سكان الولاية هو اللي بيحدد الولاية دي هيكون | Statement | Khaleeji | 197 |
لها نصيب أد إيه من عدد النوّاب، اللي هو مجلس النوّاب، مش مجلس الشيوخ، خُد بالك! كمان، عدد سكان الولاية بيحدد كل ولاية هيبقى ليها مندوبين أد إيه في المجمّع الانتخابي، بس السؤال هنا، يا عزيزي، مَن هُم أصلًا السكان؟ السؤال اللي يبدو سهل، ولكنه صعب جدًا، مَن هُم السكان | Question | Masri | 190 |
اللي عددهم بيحدد صوت كل ولاية في "أمريكا"؟ هل أي حد نقدر نقول عليه من السكان؟ "آه يا ! واضح إن رئيس التحرير جه!" خلّيني أقولّك، يا عزيزي، إن نظام المجمّع الانتخابي في بدايته كان بيعتبر إن الناس اللي ليها حق التصويت، أو اللي بنعتبرهم "سكان" يعني، عبارة عن فئتين، | Question | Khaleeji | 185 |
الرجال البيض الأحرار، والأغنياء، دُول، يا عزيزي، كانوا وقتها %6 بس من المجتمع الأمريكي. - "يا نهار أبيض!" - أيوة يا عزيزي. خلّيني أقولّك إن في وقت وضع الدستور مثلًا، %40 من سكان ولايات الجنوب كانوا من السود المُستعبَدين، ولاية زي "فيرجينيا"، السود كانوا 60% من السكان، لو السكان دُول | Statement | Khaleeji | 190 |
اتحسبوا، يبقى الولايات دي هيبقى ليها تُقل، وبالتالي، ليها مندوبين أكتر، ونوّاب أكتر في مجلس النوّاب. "يا نهار أسود يا ! طب ما دي مشكلة! الأمريكان بيعملوا إيه في المواقف اللي زي داهي، قولّي!" ثانية واحدة! أنا جاي. كالعادة، يا عزيزي، تبدأ تظهر الحلول كحل وَسَط، في شكل تسوية زي | Statement | Masri | 201 |
"تسوية الثلاثة أخماس"، هي بصراحة، يا عزيزي، بتعتمد على مبدأ، أنا، بصراحة، خجول إني أقولهولك، بس هما، يا عزيزي، قرروا لسبب ما إن هما يحسبوا كل 5 من السود بـ3، زي ما تشحن 100، تتكلم بـ70 كدا! بصراحة، يا عزيزي، أنا مش من مدرسة إن احنا نحاكم الماضي بمعاييرنا الحاضرة، | Statement | Khaleeji | 200 |
ولكن أنا برضه في الآخر بأسترزق وبآكل عيش، فبأحب أسخر من الحاجات دي من وقت للتاني، للـFun، ولكن ليس لاعتقادي الشخصي. في أوائل القرن الـ19، مع تشكُّل ولايات أمريكية جديدة، ما هو، ما شاء الله بقى، ابتدوا يكبروا، فاكر؟ هما كانوا بدأوا 13، بعد كدا، هيوصلوا لحاجة و50. هنا، هيتقرر | Question | Khaleeji | 204 |
حق التصويت لأي راجل أبيض بس سنّه ما يقلّش عن 21 سنة، دا كان الوضع في أغلب الولايات، بعد سنين طويلة، القانون هيتعدّل لسن 18 سنة. كدا، يا عزيزي، احنا، الحمد لله، حلّينا مشكلة البِيض، ولكن الستات بقى، والرجال السود، كانت مشكلتهم أصعب بكتير، الستات السود بقى طبعًا دا يعني، | Statement | Khaleeji | 196 |
ربنا يكون في عونهم! والستات السود الـGays، دا بقى يعني، ينتحروا أحسن. دا طبعًا غير مشكلة الستات السود الـTrans، الفُقَرا! مشاكل، يا عزيزي، السود، والستات، والستات السود، كانت أصعب بكتير، بالذات في موضوع التصويت. خلّيني أقولّك، سنة 1868، بتتعافى "أمريكا" من الحرب الأهلية، والولايات بتأمّن على التعديل الـ14 في الدستور، | Statement | Iraqi | 216 |
اللي بيمنح الجنسية الأمريكية لأي شخص مولود أو متجنّس في "الولايات المتحدة". دا معناه إيه يا عزيزي؟ إن اللي كانوا قبل كدا بيتقال عليهم عبيد، أصبحوا مواطنين أمريكان، وبالفعل، هياخدوا حق التصويت سنة 1870. "الله يا ! أخيرًا تحققت العدالة، وانتصرنا على العنصرية!" يا عزيزي، دا مجرد حبر على ورق، | Question | Iraqi | 209 |
انت اتخدعت. لسة! لسة، لسة! مش معنى إن مكتوب على المحل من برة إن "كُلّ حاجة بـ2.5" إن كُلّ حاجة بـ2.5! انت، يا عزيزي، عارف إن لسة فيه "مالكولم إكس" و"مارتن لوثر كينج"، وDjango Unchained، لسة، يا عزيزي، فيه حركة حقوق مدنية جاية! السود في ولايات الجنوب لسة هيناضلوا 100 | Statement | Masri | 189 |
سنة كمان، لأن الولايات دي هتتفنن في وضع عقبات تحرمهم من التصويت، عندك مثلًا، ولاية "جورجيا"، هتفرض ضريبة تصويت، اللي هو، "انت نازل تنتخب؟ هات فلوس بقى!" - "إيه؟!" - "هات فلوس! رسوم التصويت 50 جنيه! هات فلوس! هو احنا مش في ؟" ولمّا ييجي واحد أسود يدفع الضريبة عشان | Question | Masri | 194 |
يصوّت، يقوموا يقولوله، "لأ يا حبيبي، انت هتدفع كل ضرايب التصويت اللي فاتتك! وكمان، هتدفعهم دُفعة واحدة!" فيقوم الراجل مصوّت بجد! فالراجل بدل ما يصوّت، يصوّت، يقع، يقوموا أهله جايين يصوّتوا عليه! الموضوع دا، يا عزيزي، هيحرم السود والفقراء من التصويت. خُد بالك كمان، إن معظم السود كانوا أميين، محرومين | Statement | Khaleeji | 225 |
من التعليم، عشان كدا، هيتحطّلهم اختبارات محو أمية، وحتى اللي بيعرف منهم يقرا ويكتب، هتتحطله أسئلة صعبة ومركّبة. "والدرجة من كام يا ؟" إجابة واحدة غلط تُبطِل حق التصويت، لازم يجيب Full Mark، في الوقت اللي ما خدش فيه أصلًا حقه في التعليم. "آه!" بيصوّت يعني، يا عزيزي! المشكلة، يا | Question | Khaleeji | 203 |
عزيزي، إن هو ما يقدرش حتى يصوّت لمرشحين يجيبوله تمويل لمثلًا وجود مدارس أكتر في بيئات منتشر فيها السود، فتبدأ المشكلة، فاهم؟ تفضل تـLoop! هي كانت ماشية كدا، يا عزيزي! دي المشكلة. وفرضًا، عدّيت من كل هذه العقبات، هتلاقي شروط تعجيزية تانية، زي إنك تكون من نسل أب كان يمتلك | Question | Khaleeji | 198 |
حق التصويت قبل الحرب الأهلية، أو من المحاربين القدامى. في الوقت دا، الرجُل الأبيض كانت بتتوفرله كل المزايا والتسهيلات، إن هو يتجاوز كل هذه الشروط. "ياه يا ! دا العنصرية وحشة أوي!" خلّيني، يا عزيزي، أقولّك على الكبيرة! "، أرجوك، بلاش Body-Shaming! احنا كنا لسة طالعين من الشتا!" يا عزيزي، | Statement | Iraqi | 195 |
أنا مش قصدي على دي، أنا قصدي على المشكلة الكبيرة. المرأة فضلت محرومة من التصويت لحد سنة 1890، لمّا تصبح ولاية "وايومنج"، أغرب اسم ولاية في "الولايات المتحدة الأمريكية" هي أول ولاية تدّي النساء الحق في التصويت، عشان تشجّع ولايات، زي ولايات الغرب الأمريكي إنها تقلدها، ولكن المقاومة فضلت مستمرة | Statement | Masri | 197 |
في ولايات الجنوب. يفضل، يا عزيزي، الوضع على هذا الحال لحد سنة 1920، لمّا الدستور بيقرّ التعديل الـ19، ودا اللي بيدّي الستات حق التصويت كامل مكمّل، شافي مشفّي. "حلو يا ، دي أخبار سعيدة، أنا سعيد بالمرأة. مبروك يا مرأة، أصبحتي ليكي صوت في السياسة الأمريكية. عُقبالي!" زي، يا عزيزي، | Statement | Khaleeji | 199 |
ما قانون التصويت بالنسبة للرجالة السود كان حبر على ورق، فهتتحط قيود برضه قُدّام المرأة السوداء، عشان ما تستفيدش أوي من التعديل دا. وبالرغم من إن التعديلات موجودة قانونيًا ودستوريًا، عشان السود من الرجال والنساء يشاركوا في العملية الانتخابية، إلا إن خلّيني أفاجأك وأقولّك إن من سنة 1920 لحد سنة | Statement | Khaleeji | 193 |
1930، 10 سنين كاملة، ما قدرش حد يصوّت في ولاية "جورجيا" من الـAfro-American Community غير 10 آلاف بس، من أصل كام؟ من أصل 370 ألف. يعني أقل من 3% من الناخبين السود هما اللي صوتهم وصل. ورغم إن ضريبة التصويت اتلغت سنة 1964، إلا إن كان ما زال هناك عقبات | Question | Khaleeji | 161 |
أمام الناخبين، دا غير بقى العنف والترهيب اللي كان بيمنعهم إن هما يشاركوا في الانتخابات، لحد ما نظّم المدافعين عن الحقوق المدنية مسيرة سلمية من ولاية "ألاباما" في مارس 1965، المسيرة دي، يا عزيزي، استقبلها جنود الولاية بالعصيان والغاز المسيل للدموع، مشهد مروِّع ومخيف نقلته كاميرات التليفزيون لملايين المشاهدين، لدرجة | Statement | Khaleeji | 212 |
خلّت الرئيس الأمريكي "ليندون جونسون" يوقّع على تشريع شامل لحقوق التصويت بيمنع وبيحظر فيه أي عوائق تظهر قُدّام الـAfro-American، أو أي أقليات، تمنعهم من التصويت، عشان بعد، يا عزيزي، قرنين من الزمن، يبقى عندنا نظام مجمّع انتخابي يسمح لكل السكان بالتصويت، لأول مرة من أيام الآباء المؤسسين. خلّيني، يا عزيزي، | Statement | Khaleeji | 221 |
ألفت نظرك إن احنا بنحكي قصة الانتخابات، مرة من ناحية الآباء المؤسسين، ومرة من ناحية الولايات، ومرة من ناحية الناخبين. فهُنا، السؤال الذي يظهر على السطح، ماذا عن المرشح نفسه؟ خلّيني أقولّك إن عشان ترشح نفسك في "أمريكا" لازم تبقى مولود في "أمريكا"، وأبوك كمان يكون مولود فيها، أو أبوه | Question | Masri | 202 |
عاش في "أمريكا" مش أقل من 14 سنة متواصلة، كمان، يا عزيزي، الرئيس الأمريكي ما ينفعش سنه يقلّ عن 35. "الله! طب ما هي شروط سهلة أهي يا !" أمّال ليه معقدين الموضوع، وما بنشوفش غير رئيسين ما يتقلعوش من الجزمة، هما اللي بيترشحوا؟! النهائي ليه دايمًا فيه 2 بس؟!" | Question | Masri | 195 |
الإجابة، يا عزيزي، هي إن عملية الترشح عملية مكلّفة، فبالتالي، فرصك أحسن بكتير، لو كنت مع حزب من الحزبين الكبار في "أمريكا"، الحزب الديمُقراطي والحزب الجمهوري. "أيوة يا ، صح! دُول دايمًا بيقابلوا بعض في الـFinal!" خُد بالك، يا عزيزي، دُول مش الأحزاب الوحيدة، فيه أحزاب أمريكية تانية، زي مثلًا | Statement | Masri | 208 |
حزب الخُضر، Green Party. خلّيني أقولّك، يا عزيزي، طبعًا الأحزاب الموجودة دي جميلة وحلوة وكل الكلام دا، ولكن عشان فرصك تبقى أعلى أوي أوي أوي في الانتخابات، لازم تبقى في واحد من الحزبين الكبار دُول، الحزب الديمُقراطي، أو الحزب الجمهوري، لازم تلعب "أهلي" و"زمالك"، عشان تروح المنتخب! ودا، يا عزيزي، | Statement | Masri | 206 |
لسبب وجيه، كل حزب من الحزبين دُول بيدافع عن آراء ومعتقدات بتمثّل ملايين الأمريكيين. "، لو سمحت، قولّي الفرق بينهم، عشان أعرف لمّا آجي أترشح، أختار أنهي حزب أترشح من خلاله." الحزب الجمهوري، يا عزيزي، بيمثّله مرشحين زي "دونالد ترامب"، "جورج بوش"، "ريجان"، المرشحين من الحزب الجمهوري عادةً بيبقى رأيهم | Statement | Khaleeji | 224 |
إن الحكومة، بالصلاة على النبي كدا، تخلّيها في حالها، وما لهاش دعوة بالاقتصاد، تشيل إيديها من الرعاية الصحية والاجتماعية، وتسيب السوق ينظّم نفسه بنفسه بشكل حُر. ودا بيخلّيه الحزب المفضل للأغنياء، لأنه بيفرض عليهم ضرايب أقل، ما هو خلاص، الحكومة هنا مش مُلزَمة بحاجة تجاه الناس. كمان، بيعفي الأغنيا من | Statement | Masri | 220 |
رفع الحد الأدنى للأجور، "فأنا هأدّيك الفلوس اللي السوق بيسمح بيها، حتى لو ليك معايا أكتر." أما الحزب الديمُقراطي، اللي بيمثّله مرشحين زي "بايدن" و"باراك أوباما"، فدا بيشجّع الحكومة إنها تصرف أكتر على الرعاية الصحية والاجتماعية، وبيرفع الحد الأدنى للأجور، وكمان، بيميل لفرض ضرايب أعلى على الأغنيا. فاكر، يا عزيزي، | Statement | Masri | 235 |
في حلقة الكساد لمّا اتكلمنا على "فرانكلين روزيفيلت"؟ فاكر اللي عامله الراجل دا؟ أهو الراجل دا حزب ديمُقراطي. "، أنا حاسس إن انت مُخِلّ!" - إيه؟! - "أيوة يا ، مُخِلّ في اختصارك. أكيد يعني الفرق لم يكن في فرق الاقتصاد بس." دا حقيقي، يا عزيزي، ولكن عشان كدا بأقولّك، | Question | Masri | 198 |
اصبر عليا! طبعًا، يا عزيزي، دا اختصار مُخِلّ، والموضوع مش خير وشر، والدنيا مش أبيض وأسود، وإن الاختلافات بينهم مُعقّدة عن كدا بكتير، وبالفعل، هناك اختلافات ثقافية مثلًا، الحزبين مثلًا بيختلفوا في حاجات مثيرة للجدل، زي مثلًا، حق حمل الفرد لسلاح، الجمهوريين بيعشقوا السلاح، الديمقراطيين بيقولولك، "يا جماعة، بلاش!" من | Statement | Masri | 241 |
ناحية تانية، يا عزيزي، الديمقراطيين بيحبوا الماريجوانا، الجمهوريين يقولولك، "لأ، بلاش!" عندك كمان، حق الإجهاض، دا بيدعمه الديمقراطيين، وضده الجمهوريين، عادةً، الجمهوريين بيميلوا إنهم يبقوا محافظين أكتر، متدينين أكتر، اليميني منّه، نقدر نقول، يا عزيزي، إن الجمهوريين بيحاولوا يحافظوا على الوضع القائم، "ما تجيبليش مهاجرين... | Statement | Khaleeji | 259 |
اللي بقاله معايا سنين، طول ما هي ماشية، مش هنلعب فيها!" بينما الديمقراطيين منفتحين أكتر لتغيير الوضع القائم، في حالة لو الأضرار زادت. "يلّا يا ، خلّيهم يولعوا في بعض! احنا ما لناش دعوة!" خلّيني، يا عزيزي، أقولّك وأفاجأك إن احنا لينا دعوة كبيرة أوي! "بجد يا احنا هنحضر انتخابات | Statement | Iraqi | 205 |
؟!" لأ، لأ، يا عزيزي، ما لناش دعوة بهذا الشكل، بس احنا متأثرين باللي بيحصل، متأثرين بالخلفية اللي بييجي بيها الرئيس الأمريكي. الفرق بين الحزبين بيمتد للسياسة الخارجية، وبالتالي، طريقة تعامل "أمريكا" مع الدول التانية، يعني، الجمهوريين مثلًا بيفضّلوا القوة العسكرية، أكتر من الديمُقراطيين. عايز دليل على هذا الكلام؟ عندك | Question | Khaleeji | 238 |
Subsets and Splits
No community queries yet
The top public SQL queries from the community will appear here once available.